Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
22 ธ.ค. 2559

ตลาดเคลื่อนไหวแคบ นักลงทุนชะลอการซื้อ…กังวลการ “พักฐาน” ต้นปี
ดัชนี SET อยู่ที่ 1,506.91 จุด -1.66 จุด -0.11% ปริมาณซื้อขาย 12,457 ลบ.
แนวรับ :          1,500          แนวต้าน :          1,520
 
สรุปทิศทางและแนวโน้มตลาด
SET เคลื่อนไหวแคบ นักลงทุนชะลอการเข้าซื้อก่อนสิ้นปี: SET เคลื่อนไหวแคบตลอดช่วงเช้าที่ผ่านมา นักลงทุนเริ่มชะลอการลงทุนตั้งแต่ต้นสัปดาห์ แต่เรามีความกังวลต่อการ “พักฐาน” ของ SET ช่างต้นปีหน้า มากขึ้น เนื่องจาก 1) การปรับสูงขึ้นของ Bond Yield ทำให้ Earnings yield gap ปรับลดลงมาที่ระดับ 3.3-4.0% ในปีนี้-ปีหน้า ซึ่งเป็นจุดที่ทำให้การลงทุนในหุ้นน่าสนใจ “ลดลง” 2) การดำเนินนโยบายการเงินแบบ Divergence ระหว่าง Fed และ BOT ส่งผลให้ค่าเงินบาทอ่อนค่า และกระแสเงินทุนเร่งไหลออก และ 3) SET มีสัญญาณ “พักฐาน” ทางเทคนิคหลังหลุดแนวรับที่ 1,510 จุดไปแล้วเมื่อวานนี้ ขณะที่ TradeCode แสดงให้เห็นว่าหุ้นที่มี Momentum “ลบ” เพิ่มขึ้นอย่างมีนัยสำคัญในช่วง 2 สัปดาห์ที่ผ่านมา โดยในปัจจุบันมีหุ้นที่มี Momentum “ลบ” อยู่ 68% ของ Market Cap
    
หุ้นที่น่าสนใจทางเทคนิค
VGI “ซื้อ” ราคาหุ้นแกว่งตัวขึ้นต่อหลังทะลุ Downtrend Line ระยะกลาง กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงขึ้นชัดเจน สอดคล้องกับ MACD เป็นบวกชี้ขึ้น  มีแนวต้านแรกที่ 5.90 บาท และถัดไปตามกรอบที่ 6.25 บาท
HANA “ซื้อ” ราคาหุ้นดีดตัวขึ้นต่ออีกครั้งหลังพักตัวระยะสั้น พร้อมปริมาณการซื้อขายหนาแน่นต่อเนื่อง สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 37.25 บาท และถัดไปตามรูปแบบ Cup with Handle ที่ 40.00 บาท
SCI “ซื้อ” ราคาหุ้นเริ่มมีสัญญาณฟื้นตัวขึ้นหลังพักตัวด้วยแท่งเทียน Tweezer Bottom สอดคล้องกับเครื่องมือ ADX และเส้นค่าเฉลี่ยยังยืนยังแนวโน้มต่อแม้พักตัว เป็นจังหวะซื้อเก็งกำไร มีแนวต้านแรกที่ 12.00 บาท และแนวต้านถัดไปที่ 12.60 บาท